ร้านจิ้มจุ่มจุฬาแต่ไม่ได้ขายอยู่ที่จุฬานะคะ 555
ตั้งอยู่ในซอยเอแบคบางนา ตรงตลาดข้างวัดสิริเสาธง เป็นร้านอาหารอีสาน ขายอาหารอีสานทั่วๆไป มีจิ้มจุ่มด้วย
เปิดขายช่วงบ่ายจนถึง 4 ทุ่มค่ะ ค่ำๆหิวชอบมากินที่นี่

ครั้งนี้สั่งอาหารไปทั้งหมดดังนี้ค่ะ

● หมูคลุกฝุ่น recommended.
นี่คือทีเด็ดของร้านนี้ค่ะ ไม่สั่งไม่ได้ จานเดียวไม่เคยพอ
คอหมูย่างคลุกข้าวคั่วพริกป่นเกลือ เอาไปทอดซ้ำให้
ขอบกรอบนิดนึงก่อนเสิร์ฟ รสชาติกลมกล่อม อร่อยสุดๆ

● ลาบหมู
ธรรมดาค่ะ รสชาติกลางๆ เน้นเปรี้ยวเผ็ด

● ตำไทย
ออกหวานเปรี้ยว ส่วนตัวไม่ถูกปากเท่าไหร่

● ตำซั่วปูปลาร้า
จานนี้หน้าตาไม่ค่อยน่าทานแต่เค้าตำมานัวดี

● ต้มแซ่บหมู
รสชาติดี ไม่เผ็ดมาก ซดคล่องคอ หมูแข็งไปหน่อย

● ไก่ย่าง
ย่างมากำลังดีค่ะ ไม่เหนียว รสเค็มๆหวานๆ ไม่จืดสนิท

อาหารที่นี่จานเล็ก มาก มาก มาก มาก เล็กจริงค่ะ 
ถึงจะอร่อย แต่ต้องสั่งหลายอย่างกว่าจะกินอิ่ม
และราคาก็ค่อนข้างขัดกับปริมาณที่ได้รับไปซักหน่อย
แต่ก็ถือเป็นอีกร้านนึงในซอยเอแบคที่โอเค ผ่านค่ะ
